Vėžiškių karjeras
55°33′4″ š. pl. 24°38′48″ r. ilg.﻿ / ﻿55.55111°š. pl. 24.64667°r. ilg.﻿ / 55.55111; 24.64667 Vėžiškių karjeras – karjero tvenkinys Lietuvoje, Panevėžio rajone, 1,5 km į pietryčius nuo Raguvos miestelio. Sudarytas karjere, išeksploatavus žvyro ir smėlio išteklius ir prisipildžius vandeniui. Tvenkinio ilgis iš pietryčių į šiaurės vakarus – 0,83 km, plotis – iki 0,19 km. Altitudė 71,9 m. Krantai vietomis aukštoki, apaugę krūmais. Aplink tvenkinį plyti dirbami laukai, tik šiaurinėje pakrantėje auga miškelis. Šalia įsikūręs Vėžiškių kaimas. Šiaurrytine pakrante eina kelias  174  Ukmergė–Raguva–Nevėžis , pietvakarine - teka Nevėžis. Tvenkinys nenutekantis, priklauso Nevėžio upės baseinui.